# 4.2. O torneo

## Glosario

## Lista de cotexo

Definición:

  Instrumento para avaliar unha actividade na que se marca a ausencia ou a presenza de cada característica que se pretende analizar.

Exemplo:

  Avaliou cunha lista de cotexo o traballo das alumnas.

## Simular

Definición:

  Reproducir unha actividade tentando que sexa o máis real posible.

Exemplo:

  Foi a un planetario para simular que ve as estrelas.

# Comprobade a organización do voso torneo

Para que o voso torneo saia ben debe planificarse con previsión, minimizando os problemas que poidan xurdir cando se leva a cabo.

Imaxinade que vos atrevedes a levalo á práctica sen unha previa simulación. Que podería pasar?

Todo torneo debe cumprir uns requisitos que tiñades que ter en conta. É o momento de facer unha simulación dunha xornada do torneo ou dunha parte dunha xornada e realizar unha análise posterior.

Agora que seguistes uns pasos previos para organizar e levar a cabo o voso torneo, o ideal é facer unha revisión ou comprobación de se os aspectos máis importantes foron tidos en conta. Iso permitiravos rectificar e reaxustar despois da simulación.

A continuación, poderedes empregar unha lista de cotexo para facer esa comprobación.

## Lectura facilitada

Debedes planificar con previsión para que o torneo saia ben.

Agora que seguistes uns pasos para organizar o voso torneo,

o ideal é facer unha revisión dos aspectos máis importantes.

Iso permitiravos rectificar e reaxustar nun futuro.

A continuación, poderedes empregar unha lista de cotexo para facer esa comprobación.

## Audio

audio/wav

## Lista de cotexo

Analizando o voso torneo
Ítem | Si | Non
--- | --- | ---
Os espazos son axeitados? |  |
Os tempos dos partidos e dos descansos foron suficientes? |  |
O número de persoas organizadoras e os roles asignados foron suficientes para o desenvolvemento do torneo? |  |
O número de equipos participantes axustouse ás características do torneo? |  |
O material empregado foi axeitado para o desenvolvemento dos partidos? |  |

## Audio

audio/wav

# Chegou o día!

Viviredes un torneo no que seredes os auténticos organizadores e organizadoras do evento.

Aquí a vosa función como persoas organizadoras e como participantes á vez é moi importante, xa que da vosa implicación e compromiso ao longo do torneo dependerá de que todo saia ben.

## Lectura facilitada

Ide organizar un torneo.

Organizades e xogades á vez.

Do voso compromiso dependerá que o torneo saia ben.

## Audio

audio/wav

Páxina 22 de 32

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)